CELEX: 32015D0237
Language: et
Date: 2015-02-12 00:00:00
Title: Komisjoni rakendusotsus (EL) 2015/237, 12. veebruar 2015 , millega muudetakse rakendusotsust 2014/237/EL kahjulike organismide liitu sissetoomise ja seal leviku vastu võetavate meetmete kohta seoses teatavate Indiast pärit puu- ja köögiviljadega (teatavaks tehtud numbri C(2015) 662 all)

14.2.2015   
            
            
               ET
            
            
               Euroopa Liidu Teataja
            
            
               L 39/21
            
         KOMISJONI RAKENDUSOTSUS (EL) 2015/237,
   12. veebruar 2015,
   millega muudetakse rakendusotsust 2014/237/EL kahjulike organismide liitu sissetoomise ja seal leviku vastu võetavate meetmete kohta seoses teatavate Indiast pärit puu- ja köögiviljadega
   
      
         (teatavaks tehtud numbri C(2015) 662 all)
      
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 8. mai 2000. aasta direktiivi 2000/29/EÜ taimedele või taimsetele saadustele kahjulike organismide ühendusse sissetoomise ja seal levimise vastu võetavate kaitsemeetmete kohta, (1) eriti selle artikli 16 lõike 3 kolmandat lauset,
   ning arvestades järgmist:
   
               (1)
            
            
               Võttes arvesse puudujääke, mille komisjon 2010. ja 2013. aastal Indias tehtud auditite käigus kindlaks tegi, ning kahjulike organismidega nakatumise suurt arvu teatavate Indiast pärit taimede ja taimsete saaduste puhul sel ajal, keelati komisjoni rakendusotsusega 2014/237/EL (2) viie kauba import, mida kahjulike organismide esinemise tõttu kõige sagedamini kinni peeti, sealhulgas Mangifera L. taimede, v.a seemned, import.
            
         
               (2)
            
            
               2.–12. septembrini 2014 Indias tehtud komisjoni auditi käigus tõdeti, et eksportimisel kasutatav taimepuhtuse sertifitseerimise süsteem on märkimisväärselt paranenud.
            
         
               (3)
            
            
               Lisaks on India esitanud tõendid, et on olemas asjakohased tehnilised meetmed, millega tagatakse, et Indiast pärit Mangifera L. taimede, v.a seemned, ekspordil ei esine kahjulikke organisme.
            
         
               (4)
            
            
               Sellega seoses on jõutud järeldusele, et kahjulike organismide liitu sissetoomise riski Mangifera L. taimede, v. a seemned, impordi kaudu on võimalik vähendada vastuvõetavale tasemele, kui on võetud asjakohased meetmed.
            
         
               (5)
            
            
               Seepärast tuleks rakendusotsust 2014/237/EL vastavalt muuta, et lubada liidu territooriumile tuua Indiast pärit Mangifera L. taimi, v.a seemned.
            
         
               (6)
            
            
               Käesoleva otsusega ette nähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Rakendusotsust 2014/237/EL muudetakse järgmiselt.
   
               1)
            
            
               Artikkel 1 asendatakse järgmisega:
               „Artikkel 1
               Indiast pärit taimede Colocasia Schott (v.a seemned ja juured) ning Momordica L., Solanum melongena L. ja Trichosanthes L. (v.a seemned) toomine liidu territooriumile on keelatud.”
            
         
               2)
            
            
               Lisatakse artikkel 1a:
               „Artikkel 1a
               Indiast pärit Mangifera L. taimede, v. a seemned, toomine liidu territooriumile on lubatud ainult juhul, kui taimedega on kaasas direktiivi 2000/29/EÜ artikli 13 lõike 1 punktis ii osutatud fütosanitaarsertifikaat, mille lahtris „Täiendav deklaratsioon” on kirjeldatud võetud asjakohaseid meetmeid, millega tagatakse kahjulike organismide puudumine.”
            
         Artikkel 2
   Käesolev otsus on adresseeritud liikmesriikidele.
   
      Brüssel, 12. veebruar 2015
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 169, 10.7.2000, lk 1.
   
      (2)  Komisjoni rakendusotsus 2014/237/EL, 24. aprill 2014, kahjulike organismide liitu sissetoomise ja seal leviku vastu võetavate meetmete kohta seoses teatavate Indiast pärit puu- ja köögiviljadega (ELT L 125, 26.4.2014, lk 93).